Kinders so jonk as 13 en 14 jaar oud het na die Ooste gereis as die derde scheepschirugyn. As 'n mens al die ongevalle op die skepe in ag neem, is dit ongelooflik dat daar altyd mense was wat bereid was, of dalk so desperaat was om werk te kry op die skepe van die VOC. Was dit dalk 'n geval dat hulle enige iets so prebeer om van hulle armoede weg te kom.
Om die skepe was daar dikwels haaie. Hulle het 'n haai gevang en dan bind hulle 'n paar leë vate aan die haai vas, dan laat hulle die haai vry. 'n Mens kan maar net verbeel die sport en gelag wat daarmee gepaard gegaan het. Die manskappe het ook daarvan gehou om te sing. Die bietjie genot wat hulle seker almal na uitgesien het was om te drink
Die hoof van polisie en offisier van justisie was die provoost. Hy moes die vonnise uitvoer. Hy het bo sy salaris opsluitgeld gekry. Ses stuiwers om iemand in die boeie op te sluit, vir die opsluit van 'n offisier het hy 10 stuiwers ontvang. Die provoost het 'n geregtigheidsstok besit, wat met oranjelint versier was. Dit was sy teken van amp en gemagtigheid